Stephanie Topalian

Stephanie Topalian (, g. 1987 m. rugpjūčio 5 d. Los Andžele), žinoma kaip Stephanie () – armėnų kilmės Japonijos dainininkė ir aktorė.

 Biografija 

Stephanie gimė 1987 metais Los Andžele, JAV, tačiau jos motina yra japonė, o tėvas – armėnas. Pastarojo tėvai iš Libano persikėlė būtent į Jungtines Amerikos Valstijas. Stephanie pradėjo dainuoti sulaukus 13 metų, būdama 19-os sudarė sutartį su „SME Records“ Japonijoje. 2007 metais ji pelnė 49-ųjų Japonijos įrašų apdovanojimų statulėlę už pergalę geriausio naujo atlikėjo nominacijoje. Vėliau išleido 2 albumus. Atlikėjos dainos sulaukė didelės sėkmės japonų animacijos srityje. Jos pirmasis ir antrasis singlai „Kimiga Iru Kagiri“ ir „Because Of You“ tapo filmuko „Kiss Dum“ baigiamosiomis dainomis. 2008 metais singlas „Friends“ nuskambėjo „Gundam 00“ seriale, pateko į geriausiųjų dainų dešimtuką.

Kaip aktorė Stephanie debiutavo 2009 metais filme „Pride“, pastatytame pagal Yukari Ichijo komiksą, taip pat prisidėjo prie teminės dainos įrašymo.

2015 metais kaip grupės-projekto „Genealogy“ narė dalyvavo 60-ajame „Eurovizijos“ konkurse Vienoje.

 Diskografija 
 2008: Stephanie
 2009: Colors of my Voice

 Filmografija 
 2009: Pride

 Nuorodos 
 Oficiali svetainė 

Kategorija:Japonijos atlikėjai
Kategorija:Armėnijos muzikai
Kategorija:Armėnijos atstovai Eurovizijoje